google/wiki40b huggingface dataset:
Initiative Frieden und Menschenrechte

Tidlig historie

Kimen til dannelsen av IFM var et menneskerettsseminar som ble arrangert i Øst-Berlin i 1985. Til grunnleggerne hørte Bärbel Bohley, Werner Fischer, Ralf Hirsch, Gerd Poppe, Ulrike Poppe og Wolfgang Templin. Initiativet hadde bare en løs organisasjonsstruktur, og bestod i den tidlige fasen av rundt 25 medlemmer. IFM var også virksom i den kirkelige offentligheten, men forstod seg som uavhengig av kirken, og inntok dermed en særstilling i menneskeretts- og demokratibevegelsen i DDR. Organisasjonens viktigste mål var å fremme respekten for menneskerettighetene og sikre freden. Den gikk inn for nedrustning og avmilitarisering av det tungt bevæpnede DDR. Videre søkte organisasjonen å fremme liberale verdier, gikk mot voldsanvendelse og utestengelse av minoriteter og utlendinger. Disse synspunktene gav IFM uttrykk for bl.a. i det illegale tidsskriftet grenzfall.
I januar 1988 ble flere medlemmer av organisasjonen arrestert og utvist fra DDR. Også andre tiltak fra Stasis side vanskeliggjorde organisasjonens virke.

Den demokratiske revolusjonen i DDR

Organisasjonen ble først fullt aktiv igjen etter at omveltningene i DDR startet i 1989. Medlemstallet var likevel beskjedent i sammenligning med andre opposisjonsgrupper og partier. IFM deltok med to medlemmer i rundebordssamtalene, og i februar 1990 ble IFMs Gerd Poppe minister uten portefølje i Hans Modrows regjering.
Ved det første frie folkekammervalget den 18. mars 1990 inngikk IFM et valgforbund med Neues Forum og Demokratie Jetzt, under navnet Bündnis 90. Valgforbundet Bündnis 90 fikk 2,9 % av stemmene i valget, og 12 mandater i Folkekammeret. Bündnis 90s folkekammermedlemmer inngikk et samarbeid med De grønne, og dannet en felles fraksjon. IFMs medlemmer i Folkekammeret var Marianne Birthler og Gerd Poppe. Bündnis 90 stemte mot Tysklands gjenforening.
Ved det første fellestyske valget til Forbundsdagen 2. desember 1990 samarbeidet IFM, Neues Forum, Demokratie Jetzt, Unabhängiger Frauenverband og partiet De grønne om listen Bündnis 90/Grüne – BürgerInnenbewegung (B90/Gr). I det tidligere DDR fikk dette listesamarbeidet åtte mandater. Gerd Poppe var den eneste fra IFM.
RSA

RSA er en krypteringsalgoritme basert på offentlig nøkkel (en.: public key).

Drift

For å bruke RSA-algoritmen må den gjennom tre steg; generering av nøkkeltall, kryptering og dekryptering.

Generering av nøkkeltall

Vi velger to primtall som  og . 
 og 
Vi finner n og b.
Nå må vi finne en verdi for  slik at .
Vi faktoriserer .
 

Nå velger vi et tall for . Vi kan velge  siden  ikke finnes i 

Vi ser at 
Vi offentliggjør nøklene n og e, (e = encryption key)
 og 
Nå må vi lage det hemmelige tallet .

Det hemmelige tallet er dermed  (d=decryption key)
OBS:  og  er ikke alltid like. Det er bare en tilfeldighet at de er like i dette eksemplet.

Kryptering

Vi mottar de offentlige nøklene  og 
 og 
Meldingen  ønskes å bli sendt, men den må krypteres først.

For å finne , den krypterte meldingen, gjør vi slik:
Den hemmelige meldingen er

Dekryptering

Vi mottar den krypterte meldingen .
Fra tidligere kjenner vi den hemmelige nøkkelen  og den offentlige nøkkelen 
 og 
Vi ser at det er en sammenheng mellom ,  og  slik at vi kan finne .
For å få lettere tall å regne med så bruker vi litt kreativ regning. Vi ser på eksponenter av 22 som er lavere enn 11.
Vi ser at 
Vi har nå funnet den krypterte meldingen

Historie

Algoritmen ble først beskrevet i 1977 av Ron Rivest, Adi Shamir og Leonard Adleman ved MIT; de tre bokstavene RSA er initialene i etternavnene deres i samme rekkefølge som de fremkommer på artikkelen deres.
Den Britiske matematikeren Clifford Cocks beskrev et lignende system i et internt dokument for den britiske etterretningstjenesten GCHQ. Hans oppdagelse ble ikke offentliggjort før i 1997, grunnet top-secret klassifisering av arbeidet.
MIT fikk et patent på "Cryptographic communications system and method" som benyttet algoritmen i 1983. Patentet ville vært gyldig til 2003, men ble offentliggjort av RSA 21. september 2000.
Æresborger av Europa

Æresborger av Europa er en utmerkelse som tildeles av de europeiske stats- og regjeringssjefer for helt særlige fortjenester for å fremme europeisk samarbeid. Tittelen tildeles ikke regelmessig, og er bare tildelt tre ganger: Til Jean Monnet (1976), Helmut Kohl (1998) og Jacques Delors (2015).
Hvite Drin

Trektan

Den albanske delen av elven er bare 19 km lang med et nedbørfelt på 604 km². Det er ingen bosetninger nær elven, og den har Lumë som sideelv fra venstre (som også har sitt utspring i Metohija fra flere elver i Gora-regionen). Til slutt når Hvite Drin byen Kukës der den renner sammen med Svarte Drin og danner elven Drin, som renner ut i Adriaterhavet. Det er ikke mulig med transport på elven. 
Hele den albanske delen (og litt av den kosoviske) er oversvømt av en kunstig innsjø ved navn Fierza.
Lycée International de Saint-Germain-en-Laye

École primaire - barneskolen

Barneskolen ved Lycee International - L'ecole primaire - er en av de største i Frankrike med om lag 550 elever på fulltid fordelt på 22 klasser fra grand section i ecole maternelle (førskole) til CM2. Dette inkluderer fire mottaksklasser (Francais-special i CE1, CE2, CM1 og CM2) hvor elever som ikke kan fransk, mottar intensiv språkundervisning med sikte på at de skal kunne gå inn i en ordinær fransk klasse etter ett år.
Barneskolen kjennetegnes ved at den kombinere undervisning på fransk etter franske læreplaner med språkundervisning i ett av seksjonsspråkene etter nasjonale læreplaner. Skolen består dermed utelukkende av to- eller flerspråklige elever som alle behersker fransk samt minst ett annet språk. Elevene får undervisning på fransk etter franske læreplaner sju halve dager i uka, mens de får undervisning i nasjonale seksjoner etter nasjonale læreplaner to halve dager i uka.

Den norske seksjonen

Den norske seksjonen ved Lycée International ble opprettet i 1985 og er organisert som en norsk privatskole eid av foreldreforeningen Norlangue. Grunnskolen ble godkjent som grunnskole med rett til tilskudd etter privatskoleloven av Kirke- og undervisningsdepartementet i 1989, mens VG1 ble godkjent med rett til tilskudd etter privatskoleloven av Kirke-, utdannings- og forskningsdepartementet i 1992. I tillegg har seksjonen siden oppstart tilbudt undervisning i VG2 og VG3. På skoleområdet gis det også et norsk barnehagetilbud i regi av den uavhengige foreningen Trollungene. Fra og med skoleåret 2016/2017 vil skolen bli finansiert med direkte bevilgninger over statsbudsjettet.
Siden skoleåret 2007/08 har skolen hatt mellom  mellom 34 og 49 elever i grunnskolen om mellom 1 og 5 elever i VG1. I tillegg kommer et mindre antall elever i VG1 og VG2.
Rose Bertin

Bakgrunn

Rose Bertin var datter av Nicolas Bertin og av Marie-Marguerite Méquignon. Moren var sykepleierske og Rose og hennes bror Jean-Laurent ble utdannet som lærlinger til en sømmerske, Mademoiselle Pagelle. Som 16-åring dro hiun til Paris og fortsatte i lære i moteforretningen Trait Gallant.

Mote

Bertin ble Pagelles forretningspartner og åpnet i 1770 en butikk, Le Grand Mogol, på Rue St.-Honoré i Paris. Hun overtok en del kunder fra Pagelle og fikk mange kunder blant hoffdamene i Versailles, som anbefalte henne for Marie Antoinette i 1772. Etter at Marie Antoinette ble dronning i 1774 presenterte Bertin nye modeller for henne to ganger i uken. 
Bertin fanget opp de siste trender innen moten, overdrev dem og presenterte dem sån som det aller siste. Sammen med Marie Antoinettes frisør Léonard lanserte hun de såkalte «pouf»-frisyrene, de høye pudrede frisyrer med fantasifulle dekorasjoner som ble populære i hele Europa. På ordre av Marie Antoinette sendte hun også dukker kledt i siste mote til Marie Antoinettes søstres hoff: disse dukker kom i forskjellige størrelser og var moteavisenes forløpere.  
Rose Bertin fikk tilnavnet moteministeren og ble en innflytelserik person ved hoffet. Gjennom henne ble fransk mote kjent over hele verden. Hun kledte Marie Antoinette fra 1772 til 1792, og hver mote som denne lanserte i denne perioden var designet av henne. Hun var upopulær i allmenheten: hennes klær kunne koste like meget som en arbeiders lønn for et helt år. 
Hun designet også Marie Antoinettes sørgedrakter som enke i 1793: denne hadde en gang drømt at Bertin rakk henne en håndfull rosetter som plutselig ble svarte.      
Rose Bertin forlot Frankrike under den franske revolusjon og bodde i London frem til hun i 1795 vendte tilbake til Frankrike. Keiserinne Joséphine de Beauharnais ble for en kortere tid hennes kunde, men motet var blitt enklere og ved århundreskiftet overlot hun sitt foretak til sine brorsønner.
Marit Annys Vevstogo

Marit Annys Vevstogo er en produsent av vevnader som holder til i Kvåle skole i Lomen i Vestre Slidre, i en bygning fra 1884 like ved E16.
Firmaet er særlig kjent som leverandør av tekstiler til en rekke norske kirker. Det lages også andre håndvevde produkter, deriblant såkalte kristnetepper, som det er tradisjon for i Valdres. Ved produksjonslokalet er det servering og omvisning.
Ventanas kraftverk

Ventanas kraftverk er et kombinert oljekraftverk og kullkraftverk i V. region i Chile. Det har en installert produksjonskapasitet på 558 MW fordelt på 3 kokere / turbiner. Anlegget ble utbygd i 1966–1974. Brenselstypen er kull og dieselolje. Det er landets nest største fossile kraftverk. Fra 2010 økes kapasiteten fra 338 MW til 558 MW når den tredje 220 MW-turbinen installeres ferdig.
Operatør av deler av anlegget er det amerikanske energiselskapet AES Corp., som har bygget ut tilleggskapasiteten Nueva Ventanas med 267 MW kullfyring med installasjon i 2009. Derved blir totalkapasiteten ved Ventanas 825 MW fra alle enhetene.
Lillefjorden

Lillefjorden (nordsamisk: Vuotkevuotna) er en fjordarm av Revsbotn i Måsøy kommune i Finnmark. Fjorden har innløp mellom Kvalneset i nordvest og Brottneset i sørøst og strekker seg fire kilometer sørøstover til gården Lillefjord i enden av fjorden. Jordholmen ligger midt i innløpet til fjorden.
Lillefjorden er 65 meter på det dypeste, like sør for Kvalneset.
Fylkesvei 889 går langs nordøstsiden av fjorden.
Köpmanbrinken (Stockholm)

Köpmanbrinken er to bratte, korte gater i Gamla stan i Stockholm, som strekker seg i nordlig respektive sydlig retning fra Köpmantorget ned til Österlånggatan.
Köpmanbrinken fikk sitt nåværende navn i forbindelse med Stockholms gatenavnrevisjonen i 1885. Innen det ble Köpmanbrinken betraktet som to gater som var skilt av Köpmantorget, da ble de kalt «Norra» respektive «Södra Köpmanbrinken». Navnet stammer fra Köpmangatan, Stockholms eldste skriftlig dokumenterte gatenavn fra 1323.
Mellom de to gatene, oppe på Köpmantorget finnes en bronsekopi av skulpturen Sankt Göran och draken som ble reist her den 10. oktober 1912.
Slaget ved Monterrey

Slaget ved Monterrey var et slag under den meksikansk-amerikanske krigen. Monterrey i Mexico ble ansett som uinntagelig, men en undertallig amerikansk styrke på 6 220 mann, ledet av Zachary Taylor, påførte det meksikanske forsvaret på 7 303 mann, ledet av Pedro de Ampudia, så store tap at meksikanerne ble tvunget til retrett etter tre dagers beleiring fra 21. til 24. september 1846. Taylor godtok en våpenhvile fremfor å presse meksikanerne til kapitulasjon.
Sykepleiedokumentasjon

Sykepleiedokumentasjon er dokumentasjon av sykepleie. Historisk har den bestått av forskjellige typer notater, mens man i dag tilstreber at dokumentasjonen skal beskrive sykepleieprosessen, med observasjoner og diagnoser, tiltak, og evaluering. Dokumentasjonstradisjoner kan spores helt tilbake til middelalderen. Fra tidligere tider har den bestått av notater fra sykepleier til i dag hvor den er på veg inn i den elektroniske pasientjournalen. I dag er det Helsepersonelloven som regulerer mye av det lovpålagte innholdet i sykepleiedokumentasjonen i pasientjournalen.

Elektronisk Dokumentasjon av Sykepleie (EDS)

DIPS ASA har en sykepleiedokumentasjonsløsning i EPJ som heter Elektronisk Dokumentasjon av Sykepleie (EDS). Sykepleiedokumentene man oppretter kan være med og uten behandlingsplan. Behandlingsplanene er bygd opp fra klassifikasjonssystemene NANDA og NIC. Det er mulighet til å opprette individuelle behandlingsplaner med utgangspunkt i veiledende behandlingsplan (VBP).

Klassifikasjon av sykepleie

Siden 1970-tallet har flere organisasjoner jobbet for å lage klassifikasjonssystemer for bruk i generell sykepleiepraksis. Først ute var North American Nursing Diagnosis Association (NANDA), som siden har laget systemene NANDA for sykepleiediagnoser, Nursing Intervention Classification (NIC) for sykepleietiltak, og Nursing Outcome Classification (NOC) for sykepleieobservasjoner. I 1989 vedtok også International Council of Nurses (ICN) å starte et prosjekt for å utvikle en samlet klassifikasjon for diagnoser, tiltak og observasjoner, kalt International Classification for Nursing Practice (ICNP). ICNP ble utgitt i versjon 1 i 2005.
Etter Rubicon

Handling

Under en militærøvelse utenfor kysten av Nordland og Troms blir to gutter på fisketur funnet syke, med uforklarlige symptomer. Kort tid etter innlegging på sykehus, dør de. Doktor Hoff (Sverre Anker Ousdal) og lensmann Berntsen (Toralv Maurstad) blir på samme tid sendt ut til tankbåten «Rubicon» som har meldt om en eller annen nødsituasjon, men de finner skipet tomt for folk. Politiet konfiskerer likene til de to guttene, og hele saken er omgitt med hemmelighold, noe som får doktor Hoff til å starte undersøkelser på egen hånd. Dermed blir han dratt inn i et politisk spill som viser seg å være livsfarlig.
John Owen Donaldson

Død

Han havarerte under en flyoppvisning i nærheten av Philadelphia, Pennsylvania 7. september 1930 i et fly lånt av Opal Kunz. Flyet kom i spinn og styrtet i bakken. Han ble trukket fra vraket med kraniebrudd og indre skader.
En avis skrev om ulykken: « flyet som han havarerte med var en Travel-Air Whirlwind som fru Opal Kunz vant et 25 kilometer løp på lørdag og som hun kom på tredjeplass i National Air Races i Chicago for ti dager siden. Flyet ble totalvrak. Den enorme kraften klemte flyet flatt, knakk av maskinens hale. kaptein Donaldson var i live da politikaptein Brehan kjørte tvers over banen i en politibil. Han ble tett fulgt av politietkaptein Dunn. Fru Kunz skyndte seg over banen og bidro til å trekke den ødelagte kroppen ut av vraket.
Vernie E. Moon fra Maplewood, kaptein Donaldsons mekaniker og som hadde vært med ham da han gikk ombord i flyet for denne flyoppvisningen ble med til sykehuset.»
Distinguished Service Cross blr gitt til John Owen Donaldson, løytnant (Air Service), U.S. Army for ekstraordinært heltemot i aksjon i nærheten av Mont-Notre-Dame, Frankrike, 22. juli 1918 mens han var på patrulje, angrep han en formasjon på 20 Fokker fiendtlige dobbeltdekkere. Han peker ut en av de fiendtlige maskiner og løytnant Donaldson angriper det bakfra, fyrer av en kort salve på nært hold, flyet sprenges og går opp i flammer og styrter i bakken. Den 8. august 1918 oppdaget han fem fiendtlige speidefly over Licourt, Frankrike; han peker ut ett styrter mot det, åpner ild på nært hold, forårsaker at det styrter i bakken. Den 9. august 1918 observerer han over Licourt, Frankrike at et britisk fly blir angrepet av tre fiendtlige speidefly, han tar seg umiddelbart av fienden, skyter en lang salve på svært nært hold, sprenger de fiendtlige fly i flammer og får de til å krasje. Den 25. august 1918, over Hancourt, Frankrike, ble han angrepet av fire Fokker fiendtlige fly, dykker inn i deres midte og skyter en kort salve mot et av dem fra en kort avstand, ødelegger flyet, piloten hopper ut i fallskjerm og redder livet . Den 25. juli 1918, over Fismes, Frankrike, kjører han ut av kontroll en fiendtlig Fokker-fly 10. august over Perrone, Frankrike, og 29. august over Cambria, Frankrike nok en Fokker dobbeltdekker. I alle disse engasjementer vuste løytnant Donaldson den største hengivenhet til plikt og gallantry i møte med fienden. (Generell Ordre No. 13, W. D., 1924)<
Huayin

Huayin (kinesisk: 华阴市; pinyin: Huàyīn Shì) er et byfylke i byprefekturet Weinan i provinsen Shaanxi i Folkerepublikken Kina. 
I 1999 talte det 247 771 innbyggere.
Elven Luo har sitt utspring i fylket, i sørøsthellingen av det for taoismen hellige fjell Hua Shan.

Samferdsel

Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.
Francs Peak

Francs Peak (13 158 fot (4 011 m)) er den høyeste fjelltoppen i Absaroka Range som strekker seg fra nordlige sentrale Wyoming og inn i det sørlige  Montana i USA. Den ligger i Washakie Wilderness i Shoshone National Forest, og den er samtidig det høyeste punkt i fylket Park County, som dessuten omfatter mye av Yellowstone National Park.
Den er oppkalt etter Otto Franc, en tysk adelig  bosetter i området som kvegbaron og dommer.
Sydneys fredspris

Sydneys fredspris (engelsk: Sydney Peace Prize) er en australsk fredspris som deles ut hvert år av Sydneys fredsstiftelse. Prismottakerne velges en jury på sju personer fra flere fagfelt. Prisen ble delt ut første gang i 1998. Sydneys fredspris er den eneste fredsprisen i Australia.
Prisen er på 50 000 australske dollar og et glasstrofé.
Metropolis (kulturhus)

Metropolis er et kulturhus for unge i sentrum av Stavanger. Huset eies av Stavanger kommune og drives av Fritid-seksjonen i Stavanger kommune. Stedet har også kafé med mulighet for surfing på internett og spilling. Flere organisasjoner har også kontorer her (AKKS Stavanger, SOS Rasisme, WarpCrew).
Bygget Metropolis ligger i er en tidligere politistasjon i Stavanger (Rogaland politidistrikt). Bygget ble åpnet som ungdomshus i 1999. Flere av glattcellene fra tiden som politistasjon er enda i bygget. Stavanger forliksråd og Namsfogden i Stavanger holder også til i samme bygg (egen inngang og er i egen etasje).
Jan Guillou

Bakgrunn

Jan Guillou har fransk far (Charles Guillou) og norsk mor (Marianne, født Botolfsen).  På grunn av farens franske opphav fikk Jan Guillou fransk statsborgerskap ved fødselen. Siden 1975 har han vært svensk statsborger.
Han studerte juss i to år før han ble journalist.

Forfatter

Utenfor hjemlandet er Guillou særlig kjent for bokserien om den svenske agenten Carl Hamilton, som er filmatisert og vist blant annet på norsk TV. I tillegg til den har den historiske romanserien om korsfararen Arn Magnusson og hans innvirkning på historien til det svenske kongeriket vært på bestselgerlistene i flere land.
Guillou ble landskjent da han som journalist i 1973 sammen med kollegaen Peter Bratt i tidsskriftet Folket i Bild/Kulturfront avslørte at det Svenske Informationsbyrån (IB) eksisterte. De to offentliggjorde informasjon om IBs agent Gunnar Ekberg og deres omfattende overvåking av venstreradikale svensker gjennom etterkrigstiden, kjent som IB-affären. For sin rolle i avsløringen ble Guillou i 1974 dømt til fengsel i ti måneder for spionasje.
Guillou har også vært programleder for Magazinet på Sveriges Television 1981–1984 samt Rekordmagazinet.
På slutten av 1990-tallet stiftet Guillou det frittstående bokforlaget Piratförlaget sammen med Sigge Sigfridsson, Liza Marklund og kona Ann-Marie Skarp. Forlaget har et norsk søsterforlag, som Guillou publiserer bøkene sine på; Piratforlaget.
Guillou skriver regelmessig for det svenske Aftonbladet, og regner som en Sveriges viktigste offentlige debattanter. Han har opp gjennom årene stått fram med mye krass kritikk av samfunns- og medieutviklingen i Sverige, og på den måten, hele Vesten.
Avisen Expressen slo i 2009 stort opp at Guillou på slutten av 1960-tallet hadde vært betalt agent hos KGB: «När Expressen i går visade Jan Guillou dokumenten valde han att för första gången bekräfta att han verkligen utfört uppdrag åt KGB: - Jag fick också betalt och fick skriva på kvitton, säger Jan Guillou till Expressens Micke Ölander».  Guillou har imøtegått Expressens framstilling, og forklart at KGB-kontakten var et journalistisk arbeid, et mislykket forsøk på å «avsløre» KGBs virksomhet i Sverige.
Pseudoclema

Utbredelse

Slekten er utbredt i det sørlige Afrika.
Nord-Trøndelag Venstre

Historie

Nord-Trøndelag Venstre ble dannet som Nordre Trondhjems Amtsvenstrelag den 26. april 1883 på Midjo i Ogndal. Møtet var initiert av Ole Anton Qvam, Vilhelm Andreas Wexelsen, Hans Konrad Foosnæs og Lars M. Bentsen. Stiftelsen ble en pionérbevegelse i norsk politisk partidannelse, og var forløperen til stiftelsen av partiet Venstre (Norges Venstrelag) i 1884.
Allerede fra starten ble partiet enerådende i fylket, og hadde samtlige av fylkets stortingsrepresentanter frem til Arbeiderpartiet og Bondepartiet kom inn fra fylket i 1921. Venstre beholdt representasjon frem til stortingsrepresentant Ola H. Kveli gikk over til Det Nye Folkepartiet i 1972, og ingen av de to partiene ble valgt inn fra Nord-Trøndelag i 1973.
André N. Skjelstad ble innvalgt på Stortinget for partiet på utjevningsmandat i 2005 og 2013.
Pararopica

Utbredelse

Arten lever på Filippinene (Luzon).
Tistelstengelfly

Utseende

Et middelsstort (vingespenn 34 – 41 mm), gulbrunt nattfly. Vingene er mer kontrastrikt farget enn hos de fleste andre stengelfly. Kroppen og forvingene er gulbrune, forvingen er lysere, brungul ved roten, i midtfeltet og i en flekk i vingespissen. Vingene har lange frynser langs ytterkantene. Forvingen har tydelige, brunhvite nyre- og ringmerker. Den er litt innbuktet bak spissen og dermed sigdformet. Bakvingen er lyst gråbrun, litt innbuktet midt på ytterkanten.

Levevis

Arten kan finnes i mange ulike miljøer, i skog, på ruskemark og i myrlendt terreng. Larvene leveer inne i røtter og stengler av store planter i kurvplantefamilien (Asteraceae), for eksempel borrer (Arctium spp.) og tistler (Cirsium spp.). De forpupper seg inne i stengelen. De voksne sommerfuglene flyr i august – oktober.

Utbredelse

Arten finnes i det meste av Europa, unntatt lengst i nord. I Norge er den utbredt på Sørlandet og det sørligste Østlandet.
The xx

Historie

Debutalbumet deres, xx, ble gitt ut på Young Turks Records den 18. august 2009. Selv om bandet hadde jobbet med både Diplo og Kwes., ble xx produsert av bandet selv,mens Jamie Smith og Rodaidh McDonald stod for miksingen. Albumet ble spilt inn i en liten garasje som var en del av XL Records sitt studio, ofte om natten, noe som endte med at albumet er ganske stille og hviskende. Bandet turnerte med The Big Pink og Micachu. Singelen «Crystalised» var ukens singel på iTunes (UK) fra 18. august 2009.
Sangen «Intro» ble brukt i en reklame fra AT&T med Apolo Anton Ohno. Den ble ofte vist under NBCs dekning av Vinter-OL 2010 i Vancouver, Canada. Den samme sangen ble brukt i seriene Cold Case og Law & Order på nederlandsk TV, mens sangen «VCR» ble brukt i en episode av Lie to Me I episode 7 av BBCs spin-off av EastEnders, E20, ble deres versjon av «Teardrops» brukt. Sangen «Heart Skipped a Beat» ble brukt i en episode av 90210 i 2009. «Islands» ble brukt i en episode av det Golden Globe-vinnende dramaet Grey's Anatomy. «Crystalised» ble brukt i den 13. episoden av den 3. sesongen av Gossip Girl. «Stars» ble brukt i E4s ungdomsdrama, Misfits, i desember 2009. I januar 2010 spilte the XX en turne med 11 utsolgte datoer i Skandinavia og Tyskland, sammen med New Look. «VCR» ble også brukt under Karl Lagerfelds høst/vinter 2011 moteshow.
Høsten 2012 ble sangen «Intro» også benyttet i en reklamefilm for Danske Bank.
Den andre gitaristen og keyboardisten Baria Qureshi forlot bandet i 2009. Til å begynne med ble det påstått at dette var på grunn av utmattelse, men bandet annonserte senere at dette valget ble gjort på grunnlag av «personlige uoverensstemmelser».
Det ble nylig annonsert at Matt Groening hadde valgt bandet til å spille under All Tomorrow's Parties-festivalen han holder i mai 2010 i Mineheard, England. I tillegg skal bandet spille under fem av de mest populære musikkfestivalene i Nord-Amerika, Bonnaroo, Coachella, Sasquatch, Lollapalooza og Austin City Limits.